OzLabs/hebrew-wiki-articles huggingface dataset:
הבנק המרכזי של איראן

הבנק המרכזי של הרפובליקה האיסלמית של איראן (CBI) (בפרסית: بانک مرکزی جمهوری اسلامی ايران, הוא הסמכות המוניטרית העליונה והבנק המרכזי של איראן. מטהו ממוקם בטהראן.

==יעדים==
יעדיו המרכזיים של הבנק המרכזי של איראן לפי האמנה שלו הם:
*שמירה על ערכו של המטבע לאומי
*שמירה על מאזן התשלומים
*הקלות סחר הקשורים לעסקות פיננסיות
*שיפור פוטנציאל הצמיחה הכלכלית של המדינה

כמו כן הוא אחראי גם על הפעולות הבאות:
*הנפקת שטרות ומטבעות
*פיקוח על בנקים ומוסדות אשראי
*גיבוש מדיניות ורגולציה של מטבע חוץ ועסקים
*רגולציה על עסקות זהב
*ניסוח ורגולציה על עסקות ויבוא או יצוא של מטבע מקומי

==ראו גם==
*כלכלת איראן
*ריאל איראני

==קישורים חיצוניים==

* 

קטגוריה:איראן: כלכלה
קטגוריה:טהראן
איראן
תומר חן

תומר חן (נולד ב-2 ביוני 1979) הוא זמר דיכאון ישראלי.

חן החל את דרכו בשנת 2000 עם האלבום "פרח מדבר", שכלל 10 שירים, ביניהם הלהיטים "פרח מדבר" (דואט עם הזמרת שימרית, ללחן של השיר "Desert Rose" של הזמר סטינג) ו"צינגלה" (שיר טורקי שתרגם דוד זיגמן במקור של הזמרת ebru gündeş), בין היתר כלל האלבום את השירים "אתמול" (מילים: יוסי גיספן ללחן של הזמר הטורקי אמרח), "אל תעלמי" ו"מתגעגע" (שכתב והלחין חן בעצמו) שהפכו ללהיטים גדולים בקרב חובבי ז'אנר מוזיקת הדיכאון. האלבום עובד ברובו על ידי שי ראובני ושיר הנושא עובד על ידי יעקב למאי. 

בשנת 2003 יצא אלבומו השני, "מאבד את הכיוון" (10 שירים, כגון "אמא שלי", "אלוקים אלוקים", "אני רוצה שתביני" ועוד). בין הכותבים והמלחינים באלבום זה נמנו יוסי גיספן, עדי לאון ודוד זיגמן. האלבום עובד על ידי רובי בן שמעון. 

ב-2009, בתום עבודה של יותר מארבע שנים, יצא אלבומו השלישי, "הכל בעולמי", 
ובו 13 שירים. באלבום זה ביצע גרסת כיסוי לשיר "עד מתי אלוהיי" של זוהר ארגוב, בעיבוד קצבי ומחודש ואת השיר "מתחנן שנחזור". אלבום זה עובד על ידי אלי קשת.

במהלך העשור האחרון הוציא חן מס' דואטים כגון "נדרת לי נדר" (עם הזמר בן-אל), "איך מנצחים געגועים" (עם הזמרת מירי רביבו) ו-2 מחרוזות שקטות בביצוע משותף עם הזמר מושיקו רבייב, בעיבוד של שיקו חייק.

באפריל 2020 התארח חן במחרוזת "נדרת לי נדר" של הזמר לידור בן ישי, שכללה את שירו (שבמקור מבוצע ביחד עם בן אל).

<br />

==קישורים חיצוניים==
* [http://www.mizrahit.co/lyrics.php?singer=45 תומר חן] באתר רדיו נושמים מזרחית

==הערות שוליים==

קטגוריה:זמרי מוזיקה מזרחית ישראלים
קטגוריה:ישראלים שנולדו ב-1979
אדד-ניררי הראשון

להב של גרזן הנושא את שמו של אַדַד-נִירָרִי הראשון המוצג ב[[מוזיאון הלובר]]
אשור על ידי אדד-ניררי הראשון]]

אַדַד-נִירָרִי הראשון (אדד הוא עוזרי) (1275-1307 ? לפנה"ס) (1295 - 1263 ? לפנה"ס), מלך אשור. אַדַד-נִירָרִי הוא המלך האשורי הראשון שקורותיו נשמרו לפרטים. אַדַד-נִירָרִי ערך מסעות כיבושים ונחל ניצחונות צבאיים רבים וחשובים אשר חיזקו את הממלכה האשורית הקדומה ואפשרו לאשור להוות כוח מרכזי בפוליטיקה המסופוטמית. אביו של אַדַד-נִירָרִי היה אנליל-נִירָרִי - מלך אשור, כמצוין ברשימת המלכים של דור שרוכין ואחיו של אריק-דן-אילי. ברשימת המלכים של Nassouhi נכתב בטעות שחזרה על עצמה בתחריטים של אסרחדון ושלמנאסר השלישי כי הוא היה בנו של אריק-דן-אילי ולא יורשו. אַדַד-נִירָרִי הוא אביו שלמנאסר הראשון שהמשיך את כיבושיו של אביו.

==קישורים חיצוניים==

* 

 

קטגוריה:ערכים שבהם תבנית בריטניקה אינה מתאימה
קטגוריה:אישים שחיו באלף ה-2 לפנה"ס
קטגוריה:מלכי אשור התיכונה
אלבניה במשחקים הפאראלימפיים

אלבניה השתתפה ב לראשונה בלונדון (2012). במשחקי החורף לא נטלה אלבניה חלק מעולם.

במשחקי לונדון 2012 יוצגה אלבניה על ידי ספורטאי יחיד, האקי דוקו, שהתחרה בתחרויות מרוץ אופני היד אך לא הצליח להגיע להישגים ספורטיביים משמעותיים, ולא זכה במדליה.

המדינה נעדרה מהמשחקים הפאראלימפיים ריו דה ז'ניירו (2016).

==ראו גם==
* אלבניה במשחקים האולימפיים
* אלבניה במשחקים האולימפיים לנוער

קטגוריה:מדינות במשחקים הפאראלימפיים
קטגוריה:אלבניה: ספורט
מודול מוצלב

במתמטיקה, מודול מוצלב (באנגלית: crossed module) הוא מבנה מתמטי המורכב מ-2 חבורות G ו-H, כאשר G פועלת על H (ניתן לדון במקרה של פעולה שמאלית <math>(g,h) \mapsto ^g \! h = g \cdot h</math> או פעולה ימנית <math>(h,g) \mapsto h^g = h \cdot g</math>), ויש הומומורפיזם של חבורות
: <math> d\colon H \longrightarrow G, \! </math>
שמכבד את פעולת ההצמדה של G על עצמה
: <math> d(^g h) = gd(h)g^{-1} \! </math>
ומקיים את זהות פייפר (Peiffer):
: <math> ^{d(h_{1})}{h_2} = h_{1}h_{2}h_{1}^{-1} \! </math>.

כאשר מגדירים מודול מוצלב עם פעולה ימנית <math>h^g = h \bullet g</math>, רושמים במקום:
: <math>d(h^g) = g^{-1} d(h) g</math>
וזהות פייפר היא
: <math>h_2^{d(h_1)} = h_1^{-1} h_2 h_1</math>.

== דוגמאות ==
* המודול המוצלב הטריוויאלי <math>\mathrm{id} : G \to G</math> הוא מודול מוצלב ימני עם הפעולה <math>h^g = g^{-1} h g</math> ושמאלי עם <math>^gh=g h g^{-1}</math>.
* תהי <math>H < G</math> תת-חבורה נורמלית ו-<math>d : H \hookrightarrow G</math> הומומורפיזם השיכון. זהו מודול מוצלב (ימני) עם הפעולה <math>h^g = g^{-1} h g</math>. הנורמליות מבטיחה ש-<math>h^g = g^{-1} h g \in H</math> ולכן הפעולה מוגדרת היטב.
* <math>d : H \twoheadrightarrow G</math> כאשר d על והגרעין של d מרכזי, כלומר: <math>\ker (d) \subseteq Z(H)</math>.
* יהי <math>d : G \to \mathrm{Aut}(G)</math> כאשר d שולח כל איבר <math>g \in G</math> לאוטומורפיזם הפנימי <math>x \mapsto g^{-1} x g</math> בחבורות האוטומורפיזמים <math>\mathrm{Aut}(G)</math>, והפעולה היא הפעולה הטבעית של האוטומורפיזם: <math>h^g = [\![ x \mapsto g^{-1} x g ]\!](h)=g^{-1} h g</math> (פעולה ימנית). אזי <math>d : G \to \mathrm{Aut}(G)</math> הוא מודול מוצלב (ימני).

== שימושים ==
הנושא הוזכר לראשונה על ידי ג'ון וייטהד בשנת 1941 ובעבדותו משנת 1946 הוא לראשונה השתמש בשם "מודול מוצלב".
למודולים מוצלבים יש שימושים בחישוב קוהומולוגיות באלגברה הומולוגית ובפרט עם גישת חבורות-2 וגרופואידים. כמו כן, למושג זה קשר חזק לטופולוגיה אלגברית וחבורות הומוטופיה.

== קישורים חיצוניים ==
<div class="mw-content-ltr">
* J. Baez and A. Lauda, [http://arxiv.org/abs/math.QA/0307200 Higher-dimensional algebra V: 2-groups]
* R. Brown, [https://web.archive.org/web/20120721230049/http://intlpress.com/HHA/v1/n1/a1/ Groupoids and crossed objects in algebraic topology]
* R. Brown, [https://archive.today/20120723235509/http://www.bangor.ac.uk/r.brown/hdaweb2.htm Higher dimensional group theory]
* R. Brown, P.J. Higgins, R. Sivera, [http://www.bangor.ac.uk/r.brown/nonab-a-t.html Nonabelian algebraic topology: filtered spaces, crossed complexes, cubical homotopy groupoids, EMS Tracts in Mathematics Vol. 15, 703 pages. (August 2011)] .
* M. Forrester-Barker, [http://arxiv.org/abs/math.CT/02212065 Group objects and internal categories]
* Behrang Noohi, [http://arxiv.org/pdf/math.CT/0512106 Notes on 2-groupoids, 2-groups and crossed-modules]
* [http://www.encyclopediaofmath.org/index.php/Crossed_module Crossed module], Encyclopedia of Mathematics
</div>

קטגוריה:אלגברה
הפטיש

הפטיש היה עיתון שפעל בשנים 1993-1989 והתמקד בביקורת חברתית. הוא יצא לאור פעם בחודש.
==היסטוריה==
הפטיש נוסד בידי עופר ברונשטיין, חנה קים, בני תורתי, בן דרור ימיני ויונתן דני וחולק חינם בדוכני העיתונים ובקיוסקים בגוש דן. 

העיתון כלל את הטור "קו 16", מדור שכתב תורתי ובו סיפורי שכונות. תורתי כתב בעיתון ראיונות עם אמני התקופה, בהם ראיונות ראשוניים עם זמרי הקסטות. שייקה לוי מהגשש החיוור כתב על אוכל. הרב הראשי לרמת גן, יצחק ברדע, היה בעל טור קבוע בעיתון.

העיתון עסק בענייני חברה וכלכלה וליווה את מחאת מחוסרי הדיור שפרצה בשנת 1990, עם תחילת גלי העלייה מברית המועצות לשעבר בשנות ה-90.

העורך האחראי היה בן דרור ימיני, והעורכת הראשונה של העיתון הייתה חנה קים. מישל אופטובסקי עיצב את העיתון ואת הלוגו הציורי שלו - "הפטיש - העיתון שיפתח לך את הראש".

בעיתון כתבו שוש גבאי, איריס עודד, שאול ביבי, רפי אהרון, שייקה לוי, מיכה לנקרי, אמנון אברמוביץ', רחל יונה, דרור ניסן ואחרים. דודו גבע אייר בעיתון.

==קישורים חיצוניים==
* 
* 
* 

==הערות שוליים==

קטגוריה:עיתונות בעברית
אונייה מדרגה שישית

דגם של אה"מ "סייאן" (1806), אונייה מדרגה שישית.
אונייה מדרגה שישית (באנגלית: Sixth-rate) הוא הכינוי בו השתמשו בצי המלכותי הבריטי כדי לאפיין אוניות מפרשים מלחמתיות קטנות שנשאו בין 20 ל-28 תותחי 9-ליטראות על סיפון תותחים יחיד. לעיתים נכללו במספר זה גם תותחים שהוצבו על סיפון האחרה או סיפון הַקַּדְמָה.

==הדירוג==
דרגה שישית הייתה הנמוכה ביותר בסולם דירוג אוניות המפרשים המלחמתיות בצי המלכותי. התפוסה של אונייה מדרגה זו נעה בין 450 ל-550 טון, וצוותה מנה בין 150 ל-240 איש. 
באונייה טיפוסית מדרגה שישית, שנשאה 28 תותחים, היו כ-19 קצינים, קציני משנה ותתי-קצינים, 23 חיילי-צי והשאר מלחים. קציני הפיקוד (commissioned officers) כללו את הקפטן ושני לפטננטים. קציני המשנה (warrant officers) כללו את רב החובלים (master), רופא האונייה (ship's surgeon), והכלכל (purser). קציני-משנה נוספים היו הכומר (chaplain) והלפטננט שפיקד על חיילי הצי. עם תתי-הקצינים (petty officers) נמנו: התותחן (gunner), רב המלחים (boatswain), הנגר (carpenter), שני חובלים (master's mates), ארבעה פרחי קצונה (midshipmen), עוזר רופא (surgeon's assistant) ולבלר (captain's clerk). המלחים, "אנשי הסיפון התחתון", דורגו על פי כישוריהם למלחים כשירים ולמלחים פשוטים.

הגדולות באוניות מדרגה שישית היו אלו שנשאו 28 תותחים (כולל ארבעה תותחים קטנים על סיפון האחרה) וסווגו כפריגטות. הקטנות שבהן, בנות 20 עד 24 תותחים, שהיו גם הן כלילות מעטה ולעיתים בעלות סיפון משווה, נודעו בשם post ships, כלומר אוניות שהפיקוד עליהן נמסר לידי פוסט קפטן כי היו גדולות מדי עבור מפקד בדרגת לפטננט או קומנדר.

במהלך המלחמות הנפוליאוניות הלך ונתמעט מספרן של האוניות מדרגה שישית, ולא נבנו חדשות במקומן של אלו שנתיישנו ויצאו מן השירות. גודלן וחימושן לא התאים עוד למשימות סיור אותן נדרשו לבצע. אחדות הוסיפו לשרת בתפקידי עזר גם לאחר 1815.

==לקריאה נוספת==
<div class="mw-content-ltr">
* Lavery, Brian. Nelson's Navy: The Ships, Men and Organization. Annapolis, Naval Institute Press, 1989. 
* Rodger, N.A.M. The Command of the Ocean: A Naval History of Britain 1649-1815. London, 2004.
* Bennett, G. The Battle of Trafalgar. Barnsley, 2004.
* Winfield, Rif. British Warships in the Age of Sail: 1603-1714." Barnsley, 2009; British Warships in the Age of Sail: 1714-1792. Barnsley, 2007; British Warships in the Age of Sail: 1793-1817. Barnsley, 2008 (2nd edition).
</div>

דרגה שישית
קורפוס הכתובות של יודיאה-פלשתינה

קורפוס הכתובות של יודיאה-פלשתינה (בלטינית: Corpus Inscriptionum Iudaeae Palaestinae, מקוצר כ-CIIP) הוא פרויקט בינלאומי שמטרתו לתעד את כל הכתובות העתיקות שהתגלו בשטח ישראל המתוארכות בין המאה הרביעית לפני הספירה ועד למאה השביעית לספירה. הפרויקט כולל איתור כל המידע הקיים וקיטלוגו בצורה שיטתית וכן איתור כתובות שטרם תועדו, לתעד אותן באופן מדעי, לקטלג ולפרסם בפרסום אחיד את כל הכתובות העתיקות. 

בפרויקט שותפים חוקרים מהאוניברסיטה העברית בראשות פרופ' חנה כותן ראש הקתדרה ללימודים קלאסיים באוניברסיטה, פרופ' יונתן פרייס מאוניברסיטת תל אביב וצוות של חוקרים גרמניים בראשות הפרופסורים ורנר אק וולטר אמלינג.

הפרויקט החל בשנת 1999 במימון שרובו מגיע מקרן מחקר גרמנית שהעניקה לפרויקט כמיליון אירו. הפרויקט היה צפוי להסתיים בשנת 2017 והוא יכלול 7 כרכים: שני כרכים העוסקים בכתובות מירושלים, כרך העוסק בכתובות מקיסריה ומישור החוף הצפוני, כרך העוסק בכתובות מיפו ומישור החוף הדרומי, כרך כתובות מעין גדי ומצדה, כרך על אזורים שסביב ירושלים וכרך כתובות שנמצאו בגליל. בשל הסכסוך הישראלי-פלסטיני ובשל המימון של הפרויקט בידי גוף חיצוני, הוחלט שלא לפרסם כתובות משומרון והגולן. נכון לספטמבר 2012 פורסמו שלושה כרכים: שני הכרכים העוסקים בכתובות מירושלים והכרך על קיסריה ומישור החוף הצפוני.

הכתובות שפורסמו ויפורסמו הן בטווח התקופות מהתקופה הלניסטית (המאה ה-4 לפנה"ס) ועד הכיבוש הערבי של ארץ ישראל (המאה השביעית), והוא כולל בתוכו את כל הכתובות שאותרו ותועדו של עמים שונים שחיו בארץ בעשר שפות שונות כגון עברית, יוונית עתיקה, לטינית, פיניקית, ארמית, סורית ונבטית ללא הפרדה לקבוצות נפרדות לפי שפות.

הפרסום כולל גם כתובות שלא תועדו עד כה, במסגרת מאמצי התיעוד נסרקו כתובות במרתפי כנסיית הקבר בכנסיות ומסגדים ומוזיאון הוואקף. מתועדות גם כתובות שנמצאות במוזיאונים שונים בעולם כגון מוזיאון הלובר והמוזיאון הבריטי שמקורן בשטח ארץ ישראל, נכון למרץ 2012 תועדו כ-12,000 כתובות.

צוות הפרויקט כולל מומחים בתחומים שונים כגון: היסטוריונים, ארכאולוגים פילולוגים ואפיגרפים ביניהם פרופ' בנימין איזק מאוניברסיטת תל אביב, ד"ר עדה ירדני, ד"ר חגי משגב פרופ' אלה קושניר-שטיין, ד"ר לאה די-סגני וכן צוות של סטודנטים בעלי ידע בהיסטוריה עתיקה השולטים בשפות עתיקות.

== ראו גם ==

* קורפוס הכתובות השמיות (CIS)
* קורפוס הכתובות הלטיניות (CIL)

==קישורים חיצוניים==
*[http://www.rollstonepigraphy.com/?p=290 Review of Corpus Inscriptionum Iudaeae/Palaestinae] 
==הערות שוליים==

קטגוריה:ארץ ישראל: היסטוריה
קטגוריה:כתובות
קטגוריה:אפיגרפיה
קטגוריה:היסטוריוגרפיה
קטגוריה:ספרי ארכאולוגיה
ועידת לונדון (1920)

ועידת לונדון הייתה ועידה ציונית שהתקיימה בלונדון ביולי 1920 בהשתתפות נציגים מרוב המדינות שבהן הייתה קהילה יהודית משמעותית. מטרת הוועידה הייתה לקבוע את דרכי הפעולה של התנועה הציונית בהתחשב בשינויים הנובעים מהצהרת בלפור, וועידת סן רמו וההחלטה על המנדט ומינויו של יהודי כנציב העליון.

זה היה הכינוס הגדול הראשון של נציגי התנועה הציונית אחרי תום מלחמת העולם הראשונה ובוועידה זו הוחלט על הקמת קרן היסוד.

לפני ועידה זו נערכו כמה ועידות קטנות (אזוריות או סקטוריאליות) כדוגמת ועידת הציונים האמריקאים בפיטסבורג ב-1918, ועידה בגרמניה ב-1919 וועידה בגליציה ב-1919. בוועידות המכינות התקבלו החלטות על אופייה הרצוי של החברה המתהווה בארץ ישראל והחלטות הנוגעות לאופי הבעלות על הקרקע, כמו ההחלטה על כך שהקרקע ואוצרות הטבע בארץ ישראל יעמדו לרשות העם היהודי כולו ותחת פיקוחו (ועידת פיטסבורג). החלטה דומה על הלאמת הקרקעות, הנמלים ואמצעי התחבורה התקבלה בגרמניה וגם בגליציה הוחלט על הלאמת הקרקעות.

בוועידת לונדון היו שתי סיעות עיקריות, הסיעה האמריקאית בראשות השופט ברנדייס שראתה את בניית א"י באמצעות היוזמה הפרטית וההון הפרטי מול סיעת העבודה בראשות חיים ויצמן שתמכה בהחלטות שהתקבלו בוועידות המקומיות על הלאמת הקרקע ופעולה באמצעות הון ציבורי.

בעקבות המשבר פרשו ברנדייס וחבריו מההנהגה. ברנדייס, שמונה כנשיא הכבוד של ההסתדרות הציונית, הוסיף לתמוך בתנועה הציונית ולתרום לה עד יום מותו ואילו ויצמן נבחר להיות נשיא ההסתדרות הציונית העולמית.

הוועידה נתנה פתח לשילוב הון פרטי בהתיישבות בא"י וזכות קניין לשמירה על אדמות פרטיות וכך ביטלה הצעת החלטה של סיעת העבודה שרצתה לקבוע כי רק הקרן הקיימת תהייה רשאית לרכוש אדמות למפעל הציוני, ועל הקרן לשמור אדמות אלו לטובת הדורות הבאים. לשם גיוס ההון הנדרש למימון העלייה וההתיישבות הוקמה קרן היסוד.

בוועידה התקבלה גם החלטה על השלמת הטכניקום וציודו (לימים הטכניון), אחרי שההסתדרות הציונית רכשה אותו מחברת עזרה של יהודי גרמניה ב-8 בפברואר 1920.

כמו כן אישרה הועידה, הכרה בסוגים שונים של בתי ספר במערכת החינוך העברי בארץ ישראל. ההסדר נקבע מתוך חשש ש"המזרחי" יקים מערכת חינוך דתית נפרדת מההסתדרות הציוניות ומתוך תקווה כי מפלגת המזרחי תפעל לקרב את החוגים האורתודוקסים באירופה לציונות ולארץ ישראל.

==קישורים חיצוניים==
* 
* 

==הערות שוליים==

לונדון
קטגוריה:1920
הדס ירון

הדס ירון (נולדה ב-1990) היא שחקנית קולנוע וטלוויזיה ישראלית, זוכת פרס השחקנית הטובה ביותר בפסטיבל ונציה ו"פרס אופיר" לשנת 2012 על תפקידה בסרט הקולנוע "למלא את החלל".

== ביוגרפיה ==
ירון למדה במגמת התיאטרון בבית ספר תיכון א' לאמנויות תל אביב.
ב-2006 גילמה ירון את דמותה של טליה הצעירה בסרט הקולנוע "למראית עין" של הבמאי דני סירקין, לצד טלי שרון ואביגיל הררי. ירון הייתה אז בת 14 והגיעה לאודישן ללא ניסיון קודם בתפקיד קולנועי, בעקבות המלצה עליה מחבר של הבמאי.
ב-2008 שיחקה בסרטו של אלון מיטלפונקט, "בשידור חי", בתפקיד עלמה. מיטלפונקט, בנם של יעל דן והלל מיטלפונקט, הכיר את ירון מלימודיהם באותו בית ספר תיכון.
בהפקת הבגרות שלה, בכיתה יב', השתתפה במחזה שעוסק בנשים חרדיות, בתפקיד של חדווה, אישה מוכה.

את שירותה הצבאי עשתה כמדריכת פנימיות.

בשנת 2012 יצא לאקרנים הסרט "למלא את החלל" של הבמאית החרדית רמה בורשטיין, בו מגלמת ירון את דמותה של שירה מנדלמן, בת למשפחה חרדית חסידית מכובדת. על משחקה בסרט זכתה ירון בפרס השחקנית הטובה ביותר בפסטיבל ונציה, בפרס אופיר לשחקנית הטובה ביותר ובפרס המבקרים בפסטיבל חיפה.

בשנים 2013–2014 למדה ירון בבית הספר למשחק של איוואנה צ'בק בהוליווד, בו התמחתה בשיטת צ'בק למשחק, אליה נחשפה לראשונה בביקורה של איוואנה צ'בק בישראל בשנת 2012.

בשנת 2014 גילמה ירון את התפקיד הראשי בסרט הקנדי "פליקס ומאירה" בבימויו של הבמאי מקסים ג'ירו, אשר זכה בפרס הסרט הקנדי הטוב ביותר לשנת 2014 בפסטיבל טורונטו, ובפרס הסרט הטוב ביותר לשנת 2014 בתחרות "בין ישראליות ליהדות" בפסטיבל חיפה.

בשנת 2015 הצטרפה לעונה השנייה של הסדרה "שטיסל", בה גילמה את ליבי, בת דודתו של עקיבא שטיסל.

בשנת 2018 שיחקה בסרט הקולנוע האיטלקי "החסד של לוצ'יה". שיחקה גם בסרט המקראי בהפקה אמריקאית-בריטית "מריה מגדלנה" בכיכובה של רוני מארה. 

ב-2020 כיכבה בסרט הקצר "פוליגרף" של סמירה סרייה בתפקיד אור, קצינת מודיעין המנהלת רומן עם אחות ערבייה.

בשנת 2021 לוהקה לסרט האמריקאי "Residue", שם תגלם את מולי, לצד שחקנים כמו תומאס קרצ'מן וסטיבן ברקוף.

ב-2023 פורסם כי תככב בסדרה קוגל, סדרת פריקוול של שטיסל, בה תגלם בשנית את התפקיד ליבי שטיסל. 

בשנת 2024 שיחקה במיני-סדרת הדרמה האמריקאית "היינו בני המזל" של רשת הולו; בדמותה של מילה קורץ. 

== חיים אישיים ==
בשנת 2011 אימצה ירון אורח חיים טבעוני מטעמי מוסר. נשואה לליאור אמסטרדמסקי.

== קישורים חיצוניים ==

* 
* 

== הערות שוליים ==

קטגוריה:שחקניות קולנוע וטלוויזיה ישראליות
קטגוריה:טבעוניות ישראליות
קטגוריה:טבעונים ישראלים
קטגוריה:זוכות פרס אופיר: השחקנית הטובה
קטגוריה:שחקניות ישראליות
קטגוריה:זוכי פרס אופיר: השחקן הטוב
קטגוריה:זוכי גביע וולפי
קטגוריה:שחקניות קולנוע חרדי
קטגוריה:בוגרות תיכון עירוני א' (תל אביב)
קטגוריה:בוגרי תיכון עירוני א' (תל אביב)
קטגוריה:ישראליות שנולדו ב-1990
קטגוריה:ישראלים שנולדו ב-1990
אבקוע

אֶבְקוֹעַ (באנגלית: hatchling) הוא שם כולל בביולוגיה לצאצאים של בעלי חיים (בעיקר זוחלים, אך גם פרוקי-רגליים ובעלי חיים נוספים), הבוקעים מביצה כשהם דומים בצורתם לפרט הבוגר ומסוגלים לתפקד באופן עצמאי.

המונח "אבקוע" כולל גם את המושג "אפרוח", שהוא אבקוע של בעלי חיים הנמנים עם מחלקת העופות, אולם אינו כולל את המונח "גוזל", שאינו מסוגל לתפקד עצמאית עם בקיעתו מהביצה. המונח מתייחס לבעלי שפיר עוברי וכן לצאצאים של בעלי חיים אחרים הבוקעים מביצים, כגון עכבישאים. בעלי חיים הבוקעים מביצה בצורה עוברית, כגון רימה, זחל, ראשן או בעלי חיים מושרצים כגון כרישים מסוימים אינם כלולים במונח זה

על מנת לשבור את קליפת הביצה נעזרים חלק מהאבקועים ממחלקת זאורופסידה (נחשים, למשל) בשן מיוחדת, שנקראת שן ביצה. אצל הזוחלים נושרת שן זו לאחר הבקיעה, ואצל העופות היא מתמזגת אל תוך המקור.

לאבקועים כל מערכת האינסטינקטים של הוריהם, ורובם מתחילים בחיים עצמאיים מיד עם בקיעתם מהביצה. הם אינם זקוקים לטיפול צמוד והאכלה מצד הוריהם, אם כי בחלק ממיני בעלי החיים מספקים להם הוריהם הגנה מפני טורפים בתקופת חייהם הראשונה (לדוגמה, תנינאים).

== ראו גם ==
* אפרוח
* גוזל
* פרחון
* שגר

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:ביולוגיה התפתחותית
רן רז

רן רז (נולד ב-26 בדצמבר 1966) הוא מדען מחשב ישראלי העוסק בתחום של סיבוכיות חישובית. הוא מכהן כפרופסור למדעי המחשב בפקולטה למתמטיקה ומדעי המחשב במכון ויצמן למדע ובבית הספר להנדסה ומדע שימושי באוניברסיטת פרינסטון. ידוע בעבודתו בנושא מערכות הוכחה אינטראקטיביות.

==ביוגרפיה==
רז נולד בירושלים בשם רן מזרחי, להורים ממוצא כורדי, ילידי הארץ. בהיותו בן 3 שינו הוריו את שם משפחתם לרז. אחיו הוא הפוליטיקאי מוסי רז. 

רז הוא בוגר תיכון ליד"ה. התגייס לתוכנית תלפיות, וקיבל תואר ראשון במתמטיקה ופיזיקה מהאוניברסיטה העברית בירושלים. בשנת 1992 קיבל תואר דוקטור מהאוניברסיטה העברית בירושלים על עבודה שכותרתה "Lower Bounds for Probabilistic Communication Complexity and for the Depth of Monotone Boolean Circuits", בהנחייתם של הפרופסורים אבי ויגדרזון ומיכאל בן-אור. בהמשך יצא למשך שנתיים לפוסט דוקטורט באוניברסיטת פרינסטון. 

בשנת 1994 הצטרף לסגל הפקולטה למתמטיקה ומדעי המחשב במכון ויצמן למדע, ובשנת 2003 מונה לפרופסור מן המניין. פעמים אחדות שהה בבית הספר למתמטיקה במכון למחקר מתקדם בפרינסטון. 

בשנת 2017 הצטרף לסגל בית הספר להנדסה ומדע שימושי באוניברסיטת פרינסטון.

רז ידוע בעבודתו בנושא מערכות הוכחה אינטראקטיביות והוא חוקר בולט של בעיית P=NP. 

עבודותיו זוכות לפרסים בכנסים החשובים במדעי המחשב התאורטיים. הוא זכה בפרס ארדש בשנת 2002 ובפרס מיכאל ברונו ב-2006. מאמרו "Fast Learning Requires Good Memory: A Time-Space Lower Bound for Parity Learning" זכה בשנת 2016 בפרס המאמר המצטיין של IEEE FOCS.

==פרסומים נבחרים==
<div class="mw-content-ltr">
* Raz, Ran; Safra, Shmuel (1997), "A sub-constant error-probability low-degree test, and a sub-constant error-probability PCP characterization of NP", Proc. STOC 1997, pp. 475–484.
*Raz, Ran (1998), "A parallel repetition theorem", SIAM Journal on Computing 27 (3): 763–803.
*Raz, Ran (2004), "Multi-linear formulas for permanent and determinant are of super-polynomial size", Proc. STOC 2004, pp. 633–641.
*Raz, Ran; Shpilka, Amir (2004), "Deterministic polynomial identity testing in non commutative models", Proc. CCC 2004, pp. 215–222.
*Moshkovitz, Dana; Raz, Ran (2008), "Two query PCP with sub-constant error", Proc. FOCS 2008, pp. 314–323.
*Raz, Ran (2016), "Fast Learning Requires Good Memory: A Time-Space Lower Bound for Parity Learning," Proc. FOCS 2016, pp. 266-275.
</div>

==קישורים חיצוניים==

* [http://www.wisdom.weizmann.ac.il/~ranraz עמוד הבית של רן רז] באתר מכון ויצמן
* [https://engineering.princeton.edu/faculty/ran-raz רן רז], באתר אוניברסיטת פרינסטון
* [https://www.cs.princeton.edu/news/raz-weinberg-deepen-faculty%E2%80%99s-leadership-critical-areas Raz, Weinberg Deepen Faculty’s Leadership in Critical Areas], Princeton University, December 2, 2016

==הערות שוליים==

קטגוריה:סגל מכון ויצמן למדע: מתמטיקה ומדעי המחשב
קטגוריה:סגל אוניברסיטת פרינסטון
קטגוריה:מדעני מחשב ישראלים
קטגוריה:זוכי פרס ארדש
קטגוריה:זוכי פרס ברונו
קטגוריה:בוגרי התיכון ליד האוניברסיטה
קטגוריה:בוגרי תוכנית תלפיות
קטגוריה:בעלי תואר דוקטור מהאוניברסיטה העברית בירושלים
קטגוריה:ישראלים שנולדו ב-1966
סן קריסטובל (הר געש)

סן קריסטובל (בספרדית: Volcán San Cristóbal) וגם אל וייחו (El Viejo - "העתיק") הוא הר געש ברכס ההרים קורדיירה דה לוס מריביוס (Cordillera de los Maribios) במחוז צ'יננדגה (Chinandega) בצפון מערב ניקרגואה, בסמוך לעיר צ'יצ'יגלפה (Chichigalpa), כ-150 קילומטרים צפונית למנגואה בירת ניקרגואה. הר הגעש הוא בין הרי הגעש הפעילים ביותר בניקרגואה, והוא מתפרץ לעיתים תכופות, אם כי ההתפרצויות שלו הן בדרך כלל בעוצמה נמוכה.

==מאפיינים==
סן קריסטובל הוא חלק ממתחם געשי הקרוי על שמו ובו חמישה הרי געש. צ'ונקו (Chonco) שוכן 4 קילומטרים מערבית לסן קריסטובל, ומויוטפה (Moyotepe), 4 קילומטרים מצפון מזרח. צמוד למדרון המזרחי של ההר שוכן הר הגעש קסיטס (Volcán Casitas), שקבר כפר במפולת סלעים קטלנית ב-1998. עדיין ניתן לראות את הצלקות ממפולת זו. לבסוף, לה פלונה (La Pelona) שוכן בקצה המזרחי של המתחם.

סן קריסטובל הוא הר הגעש הצעיר ביותר במתחם שעל שמו, והוא גם הר הגעש הגבוה ביותר בניקרגואה. זהו הר געש שכבתי קרוב לסימטרי, כשהוא מתנשא בצורת החרוט האופיינית. המדרון הדרום-מערבי הוא הארוך ביותר ושפת הלוע בצד זה גבוהה ב-140 מטרים מעל הקצה הדרום-מזרחי בשל רוחות הסחר הקבועות המפיצות את הטפרה לדרום מערב.

מידות הלוע הן 500x600 מטרים. בעבר היה ההר מכוסה ביערות טרופיים, אבל הכמויות הגדול של הגזים הגעשיים (בעיקר גופרית דו-חמצנית) והעשן שההר פולט באופן קבוע קטלו את מרבית הצמחייה.

==היסטוריה של התפרצויות==
{| class="wikitable sortable"
|+ התפרצויות מתועדות בסן קריסטובל בין 1685 ל-2012
!שנה!!תאריך התחלה!!תאריך סיום!!VEI!!נפח טפרה!!הערות
|-
|1685||אוגוסט|| ||2|| ||התפרצות עזה מספיק על מנת שיישארו ממנה רישומים היסטוריים
|-
|1919||אוגוסט|| || || ||קולות נפץ ורעידות אדמה קלות שהורגשו בסביבה
|-
|1971||3 במאי||5 ביולי||1|| || התפרצויות מתפוצצות 
|-
|1976||9 במרץ||16 במרץ||1|| || הר הגעש פלט עמוד עשן רציף גבוה, היו כמה רעידות קלות והתפוצצויות שהתרחשו כל שלוש דקות.
|-
|1997||19 במאי||9 ביולי ||1|| ||הר הגעש החל תקופת התפרצות חדשה, כשהוא פולט גזים, אפר וחול, וגורם לרעידות אדמה קלות 
|-
|1999||1 במאי||יוני 2000||2|| x 10<sup>6</sup> 4.5 מ"ק ||ההר פלט גזים, אפר וחול
|-
|2009||6 בספטמבר||26 בדצמבר||2|| ||התפוצצויות ופליטת אפר
|-
|2012||8 בספטמבר|| || || ||3 התפוצצויות גדולות, ההר פלט עמוד עשן בגובה 4 ק"מ, גזים, אפר וחול
|-
|2012||26 בדצמבר|| || || ||15 התפוצצויות, ההר פלט עמוד עשן בגובה 2.5 ק"מ
|}
===ההתפרצויות האחרונות===
סן קריסטובל הוא הר געש פעיל, והוא פולט ברציפות כמויות משמעותיות של גזים ועשן. בספטמבר 2009 דווח על אפר הנושר בערים הסמוכות. בספטמבר 2012 ההר התפרץ שוב, והוא פלט אפר בעמוד שהגיע לגובה של 4 קילומטרים, וגרם לפינויים של כ-3,000 תושבים מהאזורים הסמוכים.

==קישורים חיצוניים==

*[http://www.volcano.si.edu/world/volcano.cfm?vnum=1404-02=&volpage=photos San Cristóbal] תמונות והסברים מאתר Global Volcanism Program
*[http://www.bbc.co.uk/news/world-latin-america-19533933 Nicaragua's San Cristobal volcano forces mass evacuation] - כתבה ב-BBC על ההתפרצות של סן קריסטובל בספטמבר 2012
*[http://www.bbc.co.uk/news/world-latin-america-20848465 Nicaragua volcano: Hundreds flee San Cristobal eruptions] - כתבה ב-BBC על ההתפרצות של סן קריסטובל בדצמבר 2012

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:ניקרגואה: הרי געש
קטגוריה:אמריקה המרכזית: הרים
אוסאמה אסעידי

אוסאמה אסעידי (בערבית: أسامة السعيدي; נולד ב-15 באוגוסט 1988) הוא כדורגלן עבר מרוקאי ששיחק בעמדות הקשר והחלוץ.

==קריירת מועדונים==
===דה חראפסחאפ===

===הירנביין===
אסעידי ערך את הופעת הבכורה שלו בהירנביין, אחרי שנכנס בדקה ה-71 בהפסד של קבוצתו לחרונינגן בתוצאה 1-0. הוא גם כבש את שער הבכורה שלו בהירנביין בסיבוב השני בגביע ההולנדי בניצחון 7-0 על פוטן. לאחר מכן, ישב על הספסל 3 משחקים ורק אז קיבל את מקומו הראשון בהרכב. שער הליגה הראשון של אסעידי הובקע נגד הראקלס אלמלו, בו שיחק 90 דקות. אסעידי סיים את אותה עונה עם 14 הופעות, ובמשחק האחרון לעונה זאת הורחק בכרטיס אדום, רק לאחר 9 דקות.

===ליברפול===
ב-17 באוגוסט 2012 חתם אסעידי בליברפול תמורת 2.6 מיליון ליש"ט תחת המאמן ברנדון רודג'רס. ב-27 באוגוסט 2014 הושאל לסטוק סיטי למשך כל העונה. 

==קריירה בינלאומית==

אסעידי היה זכאי לשחק גם בנבחרת הולנד וגם בנבחרת מרוקו. בפברואר 2011 זומן לראשונה לנבחרת מרוקו על ידי המאמן אריק גרטס למשחק הידידות של נבחרת מרוקו נגד נבחרת ניז'ר. עם זאת, מאחר שזה היה משחק ידידות, אסעידי היה זכאי עדיין לשחק בנבחרת הולנד. ב-14 בפברואר 2011 הודיע על בחירתו לשחק בנבחרת מרוקו. הופעת הבכורה הרשמית שלו בנבחרת הייתה נגד נבחרת אלג'יריה, במסגרת גביע אפריקה לאומות. הוא נכנס כמחליף בדקה ה-89. ב-4 ביוני 2011 שיחקה שוב נבחרת מרוקו נגד נבחרת אלג'יריה, שם כבש אסעידי את שער הבכורה שלו בנבחרת הלאומית.

==קישורים חיצוניים==

קטגוריה:כדורגלנים מרוקאים
קטגוריה:כדורגלנים הולנדים
קטגוריה:קשרי כדורגל מרוקאים
קטגוריה:קשרי כדורגל הולנדים
קטגוריה:חלוצי כדורגל מרוקאים
קטגוריה:חלוצי כדורגל הולנדים
קטגוריה:אלמיירה: כדורגלנים
קטגוריה:כדורגלני אלמיירה סיטי
קטגוריה:כדורגלני דה חראפסחאפ
קטגוריה:כדורגלני הירנפיין
קטגוריה:כדורגלני ליברפול
קטגוריה:כדורגלני סטוק סיטי
קטגוריה:כדורגלני שבאב אל-אהלי דובאי
קטגוריה:כדורגלני טוונטה
קטגוריה:כדורגלני נבחרת מרוקו
קטגוריה:הולנדים ממוצא מרוקאי
קטגוריה:כדורגלני גביע אפריקה לאומות 2012
קטגוריה:מרוקאים שנולדו ב-1988
קטגוריה:הולנדים שנולדו ב-1988
דאנקן מקנוטון

דאנקן אנדרסון מקנוטון (באנגלית: Duncan Anderson McNaughton; 7 בדצמבר 1910 - 15 בינואר 1998) היה אתלט קנדי, אלוף אולימפי בקפיצה לגובה.

==ביוגרפיה ==
מקנוטון נולד בקורנוול שבאונטריו וגדל בוונקובר. בבית ספר תיכון הצטיין בכדורסל ובאתלטיקה. הוא בוגר תואר ראשון בגאולוגיה מאוניברסיטת דרום קליפורניה ותואר שני מהמכון הטכנולוגי של קליפורניה. הוא עבד במכון הגאולוגי של קנדה. 

במשחקי האימפריה הבריטית הראשונים שנערכו בהמילטון, אונטריו בשנת 1930 סיים מקנוטון במקום רביעי בקפיצה לגובה לאחר שפסל בגלל שהשתמש בטכניקת קפיצה שלא הייתה מותרת באותה העת.

===אלוף אולימפי===
באולימפיאדת לוס אנג'לס (1932) זכה מקנוטון במדליית זהב בקפיצה לגובה בתוצאה של 1.97 מטר, לפני חברו הקרוב מהאוניברסיטה בוב ואן אוסדל מארצות הברית וסימאון טוריביו מהפיליפינים בתוצאה של 1.97 מטר.

שנה לאחר המשחקים, מדליית הזהב של מקנוטון נגנבה ממכוניתו וחברו ואן אוסדל שעבד בתור רופא שיניים יצק עבורו מדליית זהב חדשה לפי מדליית הכסף שבה זכה. חברותם נשמרה עד למותו של ואן אוסדל בשנת 1987. 

במלחמת העולם השנייה שרת מקנוטון בחיל האוויר המלכותי של קנדה. לאחר המלחמה קיבל תואר דוקטור בגאולוגיה מאוניברסיטת דרום קליפורניה. הוא סייע בחיפושי נפט וגז באמדאוס באסין שבדרום הטריטוריה הצפונית ובאוסטרליה המערבית ובפאלם ואלי שבטריטוריה הצפונית.

בשנת 1998 נפטר מקנוטון בביתו שבאוסטין, טקסס.

== תארים והישגים ==
* בשנת 1955 נכלל מקנוטון בהיכל התהילה של הספורט הקנדי. [http://www.sportshall.ca/honoured-members/27724/duncan-mcnaughton/]

== קישורים חיצוניים ==

קטגוריה:אלופים אולימפיים: קפיצה לגובה (גברים)
קטגוריה:אלופים אולימפיים מקנדה
קטגוריה:אתלטים באולימפיאדת לוס אנג'לס (1932)
קטגוריה:אתלטים אולימפיים קנדים
קטגוריה:קנדים שנולדו ב-1910
קטגוריה:קנדים שנפטרו ב-1998
אילאו (מחוז)

מחוז אילאו (בטטום: Aileu) הוא מחוז של המדינה מזרח טימור. האוכלוסייה במחוז מונה 37,926 אנשים שחיים על שטח של 729 קמ"ר. בירת המחוז היא העיר אילאו, עיירה הררית קטנה. המחוז שוכן בחלק הצפון מערבי של מזרח טימור, והוא רק אחד מתוך שני מחוזות יבשתיים. מחוז זה ומחוז ארמרה הם היחידים במזרח טימור, שלא חולקים גבול עם מדינה או ים מחוץ למדינתם, כלומר הם כלואים בחלקה הפנימי של המדינה.

מכיוון שהמחוז קרוב למחוז דילי שהוא בין המחוזות הראשיים בעיר המחוז נמצא בתנופת פיתוח על ידי ארגונים לא ממשלתיים.

==גזרות==
המחוז מחולק ל-4 גזרות מרכזיות והן:
* אילאו (באנגלית: Aileu)
* לאולארא (באנגלית: Laulara)
* לקווידוא (באנגלית: Lequidoe)
* רמיקסיו (באנגלית: Remexio)

==קישורים חיצוניים==

==הערות שוליים==

אילאו
שבח צבי רוזנבלט

לנדא ורוזנבלט]]
הרב שבח צבי רוזנבלט (נולד בשנת תשי"ג, 14 בדצמבר 1952) הוא רב העיר בני ברק מטעם העירייה יחד עם הרב יצחק אייזיק לנדא והרב מסעוד בן שמעון, דיין ופוסק. ראש רשת בתי הוראה בבני ברק, אלעד ומודיעין עילית, רבן של קהילות בבני ברק, בגני איילון (לוד) ובמודיעין עילית, חבר בד"ץ שארית ישראל ודיין בבית דין צדק בני ברק של הרב נסים קרליץ. בעבר עמד בראש גוף הכשרות "קהילות חרדים".

==ביוגרפיה==
נולד בירושלים לאלתר חיים דב רוזנבלט ודינה לבית ריבלין. למד בתלמוד תורה ובישיבת עץ חיים ולאחר מכן בישיבת בריסק בירושלים.

לאחר נישואיו גר בבני ברק ולמד בכולל חזון איש. בשנות ה-90 התמנה למו"צ בבית הדין של הרב נסים קרליץ. בעשור הראשון של המאה ה-21 עבר להתגורר במודיעין עילית והתמנה לרב בית הכנסת שיח יצחק בעיר.

בשנת תשס"ה התמנה על ידי הרב חיים קניבסקי והרב נסים קרליץ לעמוד בראש גוף הכשרות "יראים", שבהמשך שונה שמו ל"חרדים". גוף הכשרות בראשותו הצטרף אל "קהילות החרדים" של הרב ישראל פישביין שעוסקת בשחיטה. כעבור זמן התמנה על ידי הרב קרליץ והרב קניבסקי לעמוד בראשות רשת בתי הוראה בבני ברק, מודיעין עילית ואלעד.

בשנת 2010 התמנה כרב הפוסק של "מי ברק", תאגיד המים של עיריית בני ברק.

בספטמבר 2014, בעקבות המהפך בשליטה בבד"ץ שארית ישראל, צורף כחבר הבד"ץ. בעקבות זאת פרש במרץ 2015 מ"קהילות החרדים".

בחשוון תשע"ו הוכתר לרב קהילת "שומרי שבת" באזור רחוב אבן גבירול בבני ברק.

בשבט תשע"ט מונה לרב קהילת האברכים בגני איילון שבלוד.

באדר ב' תשע"ט (2019), במהלך הלוויית הרב משה יהודא ליב לנדא הכריז ראש עיריית בני ברק, אברהם רובינשטיין: .

מאז מנהל הרב רוזנבלט עם הרב יצחק אייזיק לנדא את הכשר הרב לנדא. השניים מפרסמים הודעות הנוגעות לענייני הדת והכשרות בעיר תחת בלנק משותף ששניהם מתוארים בו כ'רבני העיר בני ברק'.

== משפחתו ==
אשתו, מאשה רחל, בתו של הרב יצחק שינלזון שהיה ממנהלי כולל חזון איש, הייתה מנהלת בית הספר בית יעקב במודיעין עילית. להם אחד עשר ילדים.

בין מחותניו: הרב שלמה קניבסקי, ראש ישיבת קריית מלך (בנו של הרב חיים קניבסקי), הרב שריאל רוזנברג והרב יהודה סילמן.

==קישורים חיצוניים==

* [http://www.kolhalashon.com/New/Shiurim.aspx?Path=Hebrew|HHalach|Rav_Resh-Tav|R0886&Order=RavA2Z&InCall=True שיעוריו באתר קול הלשון]
* [http://beinenu.com/rabbis/הרב-שבח-רוזנבלט שיעוריו], באתר בינינו

==הערות שוליים==

קטגוריה:בני ברק: רבנים
קטגוריה:בוגרי ישיבת עץ חיים
קטגוריה:בוגרי ישיבת בריסק-ירושלים
קטגוריה:משפחת ריבלין
קטגוריה:דייני בית דין צדק בני ברק
קטגוריה:רבני בד"ץ שארית ישראל
קטגוריה:מודיעין עילית: רבנים
קטגוריה:רבנים ליטאים ישראלים
קטגוריה:בני ברק: רבנים ראשיים
קטגוריה:ישראלים שנולדו ב-1952
גן סופיה

הרוזנת סופיה פוטוקה
גן סופיה (באוקראינית: Софіївський парк) הוא פארק מעוצב וארבורטום בעיר אומן שבאוקראינה. הפארק נקרא ע"ש הרוזנת סופיה פוטוצקה (1760 - 1822), פולנית ממוצא יווני, על ידי בעלה הרוזן סטניסלב פוטוצקי, שבנה את הפארק לכבודה. הפארק נחשב לאחד מאתרי התיירות הבולטים באוקראינה ומוגדר כאחד מ"שבעת פלאי אוקראינה". מדריך הטיולים לונלי פלנט, מגדיר אותו כ"תשובה המזרח אירופאית לגני טווילרי".

==היסטוריה==
הרוזנת סופיה פוטוקה הייתה יפהפייה ממוצא יווני, שנמכרה בצעירותה לשגריר פולין באימפריה העות'מאנית ולאחר מכן נישאה לג'וזף וויט, אחד ממפקדי הצבא הפולני. בזמן נישואיה לוויט, ניהלה פוטוקה רומנים עם אחיו הנסיכים של מלך צרפת ובמשך שנים הייתה פילגשו של גריגורי פוטיומקין. לאחר הליך גירושין ממושך נישאה בשנת 1798 פוטוקה בשנית, לסטניסלב פוטוצקי, שכבר שנתיים קודם לכן החל לבנות לכבודה את פארק סופיה. הפארק נבנה כאות הוקרה לרוזנת ולמוצאה היווני ועוצב בהשראת יצירות המופת היווניות האיליאדה והאודיסאה. בתחילת המאה ה-19 שימש גן סופיה כמרכז תרבותי ונערכו בו הצגות תיאטרון וקונצרטים. באותה התקופה התגורר רבי נחמן מברסלב בעיר ובילה בפארק לעיתים קרובות ואף עודד את חסידיו לבקר בו. בשנת 1832 הוחרם הפארק ממשפחת פוטוצקי והועבר לשליטת הממשלה הרוסית. עד 1859 נערכו בו שינויים רבים שעיקרם בניית שני מגדלים גותיים בכניסה וחיבור בין רחבת הכניסה של הפארק לרחובות העיר אומן. בשנת 1899 זכה גן סופיה להכרה לאומית, כאשר בעקבות צו מיוחד מהצאר, שונה מיקום "בית הספר הלאומי לגננות" של רוסיה והועבר לגן סופיה. לאחר מהפיכת אוקטובר, שונה שמו של גן סופיה ל"שדה הלאומי השלישי" ובשנת 1929, שונה מעמדו לשמורת טבע. במהלך התקופה מזמן המהפכה ועד מלחמת העולם השנייה, התקיימה בגן סופיה פקולטה אוניברסיטאית לחקלאות וליערנות.

בזמן מלחמת העולם השנייה נכבש אזור אומן על ידי גרמניה הנאצית. היטלר ומוסוליני ביקרו בגן סופיה בשנת 1941 וייתכן שהיטלר ביקר בו פעם נוספת.

==הגן כיום==
כיום הגן הוא אטרקציה תיירותית בולטת באוקראינה ומגיעים אליו כחצי מיליון תיירים בשנה. כמו כן משמשים חלקים מהגן כמעבדות מחקר בנושא יערנות ובוטניקה. 

אזור הגן מנוצל לצורך פעילות תרבותית ומוזיקלית מקומית וכן משמש כאתר פופולרי לצילומים. על יד הכניסה לפארק מצויות שלוש מסעדות ובסמוך מאוד לשם נמצאים שני בתי מלון בינוניים. בשנים האחרונות מנוצל האתר גם לקיום טקסי חתונה. ליד הכניסה הדרומית לפארק ישנו בית מלון, שבו נמצא מוזיאון קטן המוקדש לתרבות ההלניסטית.

חסידי ברסלב, ועולי רגל יהודים אחרים הנוהגים להגיע אל קבר רבי נחמן מברסלב, נוהגים לבקר בגן סופיה בשל אמרתו של רבי נחמן "תבואו לאומן ולא תבואו לגן סופיה?" (שיח שרפי קודש ח"א נ).

==קישורים חיצוניים==

* 
* [http://www.mapofukraine.net/uman/map-of-sofievka-park-in-uman.html מפה של גן סופיה מהאתר "מפות אוקראינה"]

קטגוריה:מחוז צ'רקאסי
סופיה
סופיה
רצף הקיו

ביקום הבדיוני של זיכיון "מסע בין כוכבים", רצף הקיו (באנגלית: Q Continuum) הוא מישור חוץ-ממדי של קיום המאוכלס בגזע חייזרי, עוצמתי מאוד, שהאינטליגנציה שלו עולה עשרות מונים על כל יצור אחר, הידוע בשם קיו. יחסם לרוב אדיש כלפי ענייניהן של ישויות שאינן Q החיות בממדים המקבילים לשלהם אך הם כן מתעניינים בהתפתחות והתקדמות החיים.

הקיו הופיעו במספר פרקים של הסדרות: מסע בין כוכבים: הדור הבא, מסע בין כוכבים: וויאג'ר ומסע בין כוכבים: חלל עמוק 9. ישות אחת מן הקיו מוכר לצוות הוויאג'ר כקווין.

במסע בין כוכבים: הדור הבא בפרק "Encounter at Farpoint" קפטן פיקארד וצוות האנטרפרייז נשפטים על מסוכנותם של בני האדם על ידי אחד מן הקיו ונטען כי עליהם להישמד, אך בשל הצלת חייהם של גזעים חייזריים שנחטפו הצוות מוכיח את ערך האנושות. בפרק "Hide and Q", קיו מופיע שוב ומציע לקומנדר רייקר להצטרף לרצף הקיו. קיו חושב כי בני האדם עלולים להתפתח אל מעבר לקיו, והוא רוצה להבין כיצד. רייקר מסרב להצעה והקיו מפסיד בהתערבות עם פיקארד. בשל כך, עליו לעזוב את בני האדם במנוחה לנצח.
בפרק "Q Who" קיו מציע לעזור לאנושות לחקור מחוזות לא נודעים ולשמור עליהם מפני איומים. כשפיקארד טוען כי הם יכולים להתמודד עם האיומים בעצמם, קיו שולח את האנטרפרייז למערכת J-25, שם נפגשים בני האדם לראשונה עם הבורג. פיקארד מבקש מקיו להציל את הספינה וזה נעתר ואומר כי אנשים אחרים לא היו מוחלים על כבודם והיו מעדיפים למות מאשר לבקש עזרה. בפרק נרמז כי הבורג מודעים לקיום האנושות ועושים את דרכם כדי להטמיע אותם וקיו מספק אזהרה לבני האדם מפני האיום הכביר של הבורג.

באחד הפרקים של "וויאג'ר" קיו משאיר את בנו להשגחה אצל קפטן ג'נווי לשבוע על מנת שתחנך אותו.

==יכולותיהם של ה Q==
* מספר פעמים קיו מציל את האנושות מפני איומים העלולים למחוק אותם כליל.
* פעם אחת טוען קיו כי הוא יכול לשנות את המסה של כוכב.
* הקיו חיים חיי נצח כל עוד הם בוחרים לעשות זאת, למעט במידה שיכולותיהם נשללות מהם על ידי חברי הרצף.

רצף הקיו
קטגוריה:חיי נצח

ca:Q (Star Trek)#Continuum Q
אפרים זורייבין

הרב אפרים זורייבין, שני מימין, חנוכה תשנ"ד בישיבת "כנסת בית אהרן" בירושלים
הרב אפרים ראובן זורייבין (ת"ש, 1940 – ט"ו באייר תש"ע, 29 באפריל 2010) היה ראש ישיבה, ראש כולל, מעורכיה הראשיים של תלמוד בבלי מהדורת שוטנשטיין ועורך סדרת הספרים "משנת רבי אהרן" של רבו הרב אהרן קוטלר.
==תולדותיו==
נולד בארצות הברית. למד בישיבת חפץ חיים בולטימור אצל הרב יעקב בוברובסקי ומשנת 1951 בישיבת לייקווד אצל הרב אהרן קוטלר. לימים ערך כמה מספריו "משנת רבי אהרן". בשנות ה-70 עלה לישראל. בשנות ה-80 הקים בשכונת נווה שאנן בחיפה את ישיבת כנסת בית אהרן, על שם הרב קוטלר. כעבור מספר שנים העתיק את משכנה להר נוף ולאחר מכן לקריית היובל בירושלים. לאחר סגירת הישיבה שימש ר"מ בישיבת הנגב בנתיבות. היה עורך ראשי במהדורת שוטנשטיין.

בעשור הראשון של המאה ה-21 התגורר בלייקווד ועמד בראש כולל "אהבת תורה וחסד".

נפטר בט"ו אייר תש"ע בניו יורק לאחר מחלה, והובא לקבורה בישראל.

==משפחתו==
בשנת 2009 נפטרה בתו ליפשה פלדמן, שהייתה נשואה לרב שלמה, בנו של הרב אהרן פלדמן, מחבר הספר "שערי דעת" על סדר טהרות, ו"שערי חכמה" על סדר קדשים. ליפשה ייסדה וניהלה את מוסדות "משי" לילדי חינוך מיוחד בירושלים. בנו הרב אשר זוריבין לקח על עצמו את עול ניהול מוסדות "משי" לאחר פטירתה.

בניו הם אנשי העסקים עקיבא שמחזיק בשליטת חברת היזמות ISA GROUP בע"מ, והלל שמחזיק בשליטת חברת היזמות "הדס קפיטל".

==ספריו==
* [https://www.hebrewbooks.org/53682 ספר עמק אפרים], על מסכתות יבמות וכתובות, ירושלים תשע"ב.
* ספר עמק אפרים, על מסכת סוטה, ירושלים תשפ"ב.
* ספר עמק אפרים על המועדים, ירושלים תשע"ו.
* שיעורים במסכת קידושין, ירושלים תשע"ג.

==קישורים חיצוניים==
* 
* 

== הערות שוליים ==

קטגוריה:ראשי ישיבה ליטאים בישראל
קטגוריה:מהדירי ספרות תורנית
קטגוריה:בוגרי ישיבת לייקווד
קטגוריה:רבני ישיבת הנגב
קטגוריה:ראשי כולל אברכים
קטגוריה:עולים בשנות ה-1970
קטגוריה:אישים שהועלו לקבורה בארץ ישראל
קטגוריה:עורכי ביאור לתלמוד מהדורת שוטנשטיין
קטגוריה:יהודים הקבורים בהר המנוחות
לאון (ספרד)

לאון (בספרדית: León, בלאונית: Llión) היא עיר ומוניקיפיום בספרד, בצפון-מערבו של חצי האי האיברי, בירת המחוז לאון שבקהילה האוטונומית של קסטיליה ולאון. בשנת 2011 אוכלוסייתה מנתה 132,744 תושבים ושטח העיר הוא 39,03 קמ"ר. אוכלוסיית האזור המטרופוליטני מגיעה ל-204,212 תושבים ושטחו, הכולל 10 מוניקיפיומים, הוא 708,1 קמ"ר. העיר לאון הייתה בעבר בירת ממלכת לאון, אחת הישויות המדיניות שעמדו ביסוד המדינה הספרדית.

בהתחלתה מחנה רומי – של הלגיון השישי "ויקטריקס" (בסביבות 29 לפנה"ס) ואחר כך של הלגיון השביעי "גמינה" – שם העיר בא מן המילה הלטינית "לגיו" שמשמעותה לגיון. אחרי דלדול אוכלוסיית היישוב בימי הפלישה הערבית-ברברית בהנהגת בית אומאיה, העיר השתקמה כחלק מממלכת אסטוריאס. היא ידעה ימי תהילה כבירת ממלכת לאון, שהשתתפה במלחמת הרקונקיסטה נגד המורים. בשנת 1188 העיר ארחה פרלמנט ראשון בתולדות אירופה ("קורטס"), שכונס על ידי המלך אלפונסו התשיעי של לאון. כעבור זמן, עדיין בימי הביניים, העיר איבדה מחשיבותה, בין השאר, בעקבות התחזקות האיחוד בין ממלכת לאון לממלכת קסטיליה בשנת 1301.

אחרי תקופה ארוכה של קפאון, בהתחלתה המאה ה-19 הייתה לאון אחת הערים הראשונות שקמה נגד הכיבוש של נפוליאון וכעבור זמן מה, השיגה מעמד של בירת מחוז. בשלהי המאה ה-19 ובמאה ה-20 התפתחה לאון בקצב מהיר, בין היתר, בזכות מיקומה כצומת מסילות ברזל וכמרכז לתעשיית כריית הפחם.

לאון נמצאת ב"דרך הצרפתית" שבמסלול עולי הרגל הקתולים אל סנטיאגו דה קומפוסטלה ומשמשת אכסניה לחגיגות דתיות רבות, שהמפורסמות שבהן מתרחשות בחג הפסחא.
לאון מהווה יעד של תיירות מקומית ובין-לאומית כשהיא ידועה בקתדרלה הגותית שלה בסגנון צרפתי ובבניינים היסטוריים נוספים כדוגמת הבזיליקה איסידורו הקדוש, בסגנון רומנסקי, ובה פנתאון מלכי לאון, מנזר מרקוס הקדוש, מופת של אמנות הפלטרסקו והרנסאנס הספרדי או קסה דה לוס בוטינס, יצירה מוקדמת של האדריכל הקטלאני אנטוני גאודי.
דוגמה לאדריכלות מודרנית הוא בניין המוזיאון לאמנות בת זמננו. בגלל נכסיה האמנותיים וההיסטוריים הוכרה העיר כאתר מורשת עולמית על ידי אונסק"ו.

==ערים תאומות==
* 
* 
* 
* 
* 
* 
* 
* 

==קישורים חיצוניים==

* 
* 

קטגוריה:קסטיליה ולאון: ערים
תורת הסיבוכיות

תורת הסיבוכיות היא ענף של מדעי המחשב, שבמסגרתו חוקרים את הסיבוכיות של בעיות; כלומר, נבחנים המשאבים הנחוצים לפתרון בעיה נתונה באמצעות מחשב, ומושווית יעילותם של אלגוריתמים שונים בפתרון בעיה זו. המשאב העיקרי הנבחן הוא זמן הריצה; כלומר, נבחן משך הזמן (האסימפטוטי) הנחוץ לשם ביצוע האלגוריתם. משאב נוסף הוא כמות הזיכרון הנחוץ לשם ביצוע האלגוריתם. ניתן להביא בחשבון משאבים נוספים, כגון כמה מעבדים נחוצים לשם פתרון הבעיה בעיבוד מקבילי. ענף הסיבוכיות החישובית נבדל מענף החישוביות, שבו נבחנת השאלה האם ניתן בכלל לפתור בעיה נתונה, בלא קשר לכמות המשאבים הנחוצה.

==בעיות הכרעה==
חלק ניכר מתורת הסיבוכיות עוסק בבעיות הכרעה, שהן בעיות שבהן נדרשת התשובה הקצרה "כן" או "לא". דוגמה: הבעיה האם מספר טבעי נתון הוא מספר ראשוני. העניין בבעיות הכרעה נובע מכך שהטיפול המתמטי בהן הוא פשוט, שכן התשובה לבעיה מוגבלת ל"כן" ו"לא". עם זאת, בעיות שאינן בעיות הכרעה ניתנות להמרה בבעיות הכרעה שקולות.

דוגמה לכך היא הבעיה האם יש גורם ראשוני: כאשר נתונים שני מספרים טבעיים, n ו-k, ענה האם ל-n יש גורם ראשוני קטן מ-k. אם אנו מסוגלים לפתור את בעיית ההכרעה הזו באמצעות משאבים בסדר גודל מסוים, אנו יכולים לפתור את הבעיה "פירוק לגורמים", שאינה בעיית הכרעה, באמצעות משאבים מאותו סדר גודל, וזאת על ידי סדרה של שאלות התוחמות את ערכו האפשרי של k.

תורת הסיבוכיות מבחינה לעיתים קרובות בין התשובה "כן" לתשובה "לא". דוגמה: הקבוצה NP היא קבוצת הבעיות שבהן התשובה "כן" ניתנת לבדיקה בזמן סביר. הקבוצה Co-NP היא קבוצת הבעיות שבהן התשובה "לא" ניתנת לבדיקה בזמן סביר. הקידומת Co היא קיצורה של המילה complement – משלים. המשלים של בעיה נתונה היא הבעיה שבה כל התשובות "כן" ו"לא" מוחלפות זו בזו. הבעיה "האם ראשוני" והבעיה "האם פריק" (מספר פריק הוא מספר שאינו ראשוני) משלימות זו את זו.

האם P=NP?

הקבוצה P היא קבוצת כל בעיות ההכרעה שניתן לפתור אותן באמצעות מכונה דטרמיניסטית בזמן פולינומי. הקבוצה NP היא קבוצת כל בעיות ההכרעה שניתן לפתור אותן באמצעות מכונה לא דטרמיניסטית בזמן פולינומי, או לחליפין – לבדוק נכונות של פתרון נתון בזמן פולינומי. השאלה "האם הקבוצה P שווה לקבוצה NP" היא השאלה המרכזית במדעי המחשב. זו שאלה פתוחה, מכון קליי למתמטיקה מציע פרס של מיליון דולר לראשון שיפתור אותה.

ניתן יהיה להכריע בשאלה האם P=NP על ידי הכרעת השאלה האם יש ב-P בעיה NP-שלמה.

מכונה דטרמיניסטית היא מכונת טיורינג, או, לצורך הפשטות, מחשב רגיל, כזה המבצע את הוראות תוכנית צעד אחר צעד. מכונה לא דטרמיניסטית היא מכונה שבה ניתן לבצע גם הוראת התפצלות, שבה ביצוע התוכנית מתפצל למסלולים מקבילים, ודי שבאחד מהם תתקבל תשובה לבעיית ההכרעה. כל בעיה שניתן לפתור באמצעות מכונה לא דטרמיניסטית ניתן לפתור גם באמצעות מכונה דטרמיניסטית. במבט ראשון נוצר הרושם שמכונה לא דטרמיניסטית מהירה ממכונה דטרמיניסטית, בזכות המסלולים המקבילים שהיא מבצעת. עד כמה משמעותי ההבדל במהירויות של שתי המכונות? זו למעשה השאלה "האם הקבוצה P שווה לקבוצה NP". תשובה חיובית לשאלה זו פירושה שההבדל במהירויות אינו משמעותי.

לא ממוסגר

==קישורים חיצוניים==

* 
* 
* 
* 
* 

*
יעקב בלומקין

יעקב גריגורייביץ בלומקין (1898 - 3 בנובמבר 1929). סוציאל רבולוציונר, טרוריסט מהפכני, סוכן גופי המודיעין הסובייטי - הצ'קה והג.פ.או, ומרגל. הוצא להורג בעוון בגידה.

==ילדותו==
נולד למשפחה יהודית. התייתם וילדותו עברה עליו באודסה. שמחה-יענקל בן הירש בלומקין היה תלמידו של מנדלי מוכר ספרים, וזאב ז'בוטינסקי וחבר ב'הגנה העצמית' היהודית באודסה.

==רקע==
במערכות הצבאיות, המודיעיניות והביטחוניות הסובייטיות שהתפתחו בימי המהפכה הבולשביקית שירתו לא מעט יהודים בתפקידים מגוונים, מן הדרג הזוטר עד לתפקידים הבכירים ביותר. היהודים היו מרכיב משמעותי בכל עשייה ביטחונית וצבאית ונטלו חלק פעיל בתהליך בניית הכוח הצבאי-אסטרטגי של ברית המועצות.

הסובייטים ראו בארץ ישראל מדגרה נוחה לרעיונותיהם המהפכניים, וכקרש קפיצה ליצוא המהפכה להודו תוך מלחמה באינטרסים של הבריטים בהמזרח התיכון וכל זאת בסיועה של האוכלוסייה היהודית המקומית, האוהדת את רעיונות המהפכה, שזה מקרוב עלתה מרוסיה.

==בלומקין והמודיעין הסובייטי בפלשתינה א"י ובמזה"ת==
בדצמבר 1923, בלומקין, שקודם לכן נחשד כרוצחו של השגריר הגרמני במוסקבה, וילהלם מירבאך, ירד מאניה בנמל חיפה, מחופש לחרדי, ובשם הכיסוי, מאיר גורפינקל, ייסד כמרגל תושב את תחנת פלשתינה א"י של המודיעין הסובייטי. לצידו, כסגנו, היה יעקב סרבריאנסקי, מי שלימים נחשב אבי הכוחות המיוחדים הסובייטיים - הספצנאז, והשניים פתחו מכבסה ביפו. כעבור חצי שנה חזר בלומקין למוסקבה ודיווח לממונים עליו שהמצב בארץ ישראל משול לביצה רדודה ללא תנועה. סרבריאנסקי נכנס בנעליו של בלומקין כמנהל התחנה וכעזר כנגדו נשלחה אליו ממוסקבה אשתו, פולינה. בשתי שנות הפעילות של הזוג סרבריאנסקי הם פעלו להקמת תשתית לקבוצות חצי צבאיות שיקדמו את האינטרס הסובייטי באזור.

בלומקין שב למזה"ת ב-1928 והשתקע באיסטנבול תחת הכיסוי של סוחר בכתבי יד וספרים עבריים ממוצא פרסי, יעקב סולטנוב. למעשה, בלומקין מילא את תפקיד הממונה על המודיעין הסובייטי במזה"ת. בכיסויו כסוחר יודאיקה מכר בלומקין כתבי יד עבריים שהוחרמו מיהודים כולל ספרים מאוספו של הרבי מלובביץ שהופקדו למשמרת בספריית לנינגרד. חלק מפידיון המסחר העביר בלומקין לידידו טרוצקי שגלה אז בטורקיה ועל מעשהו זה הוצא להורג במוסקבה בעוון בגידה ב-1929.

==לקריאה נוספת==
* 
* דוד מרקיש, [http://cononsense.blogspot.co.il/2010/04/blog-post.html המלאך השחור],
<div style="direction: ltr;">
* Isabella Ginor and Gideon Remez, [http://www.tabletmag.com/jewish-arts-and-culture/books/105954/atomic-bombshell?all=1 Atomic Bombshell,]
</div>

קטגוריה:מרגלים יהודים
קטגוריה:החתרנות הסובייטית בפלשתינה-א"י
קטגוריה:יהודים שהוצאו להורג ברוסיה ובברית המועצות
קטגוריה:אנשי המודיעין הצבאי הרוסי
קטגוריה:מהפכנים יהודים רוסים
קטגוריה:מרגלים למען ברית המועצות
קטגוריה:סובייטים שנולדו ב-1900
קטגוריה:נפטרים ב-1929
קלרה גרונוולד

קלארה גרונוולד (ב[גרמנית: Clara Grunwald; נולדה ב-11 ביוני 1877 במנשנגלדבך, נרצחה באפריל 1943 באושוויץ) הייתה מחנכת יהודיה גרמנית, המייסדת של שיטת מונטסורי בגרמניה.

==קורות חיים==
קלארה הייתה הבכורה מבין הילדים של הסוחר היהודי ברנהרד גרונוולד ורוזלי לבית אברלה. אחרי נדודים באזור נהר הריין התיישבה המשפחה בשנת 1883 בשנברג, שהיה אז פרבר של ברלין. היא למדה חינוך והחלה ללמד בשנת 1896 בבתי ספר שונים בברלין.

בשנת 1913 נחשפה קלרה לשיטת החינוך של מריה מונטסורי, עברה הכשרה בתחום ופתחה בתי ילדים בשיטת מונטסורי, לימדה את השיטה וייסדה את ארגון הגג של שיטת מונטסורי בגרמניה והייתה יושבת הראש שלו. גם אחותה אמי ברגמן פתחה בית ילדים בשיטת מונטסורי בפרנקורט, וקלארה תמכה בה. בשנת 1926 התגלע עימות בין מריה מונטסורי לבין קלארה גרונוולד, ודרכי השתיים נפרדו.

בשנת 1933 אסרו הנאצים על כל פעילות בשיטת מונטסורי, וקלארה פוטרה מכל המשרות בגלל היותה יהודייה.

בכל שנות השלטון הנאצי עסקה קלארה בעיקר בעזרה ליהודים להגר מגרמניה, גם אחרי שההגירה נאסרה אחרי תחילת מלחמת העולם השנייה. היא עצמה סירבה לכל הפצרה לעזוב את גרמניה. באוקטובר 1941 היא עברה לגור בחוות ההכשרה נויאנדורף, שניהל ידידה מרטין גרזון מחוץ לברלין. שם החלו בשנת 1942 המשלוחים לאושוויץ. היא עזבה את החווה עם המשלוח האחרון באפריל 1943 וכנראה נרצחה מיד עם הגעתה לאושוויץ.

==הנצחה==
בערים ברלין ומנשנגלדבך יש רחובות על שמה. כמה מוסדות בשיטת מונטסורי נושאים את שמה בגרמניה, וגם כמה בתי ספר אחרים.

==לקריאה נוספת==
* אסתר גיארון: ילקוט מורשת, י"ט, יוני 1975 – "מכתבי קלרה גרונוולד, 1941–1943", ע' 11– 32.
* אלקין, רבקה: הלמות הלב – המשכיות ותמורה בפעולות הסעד והרווחה של יהודי גרמניה תחת השלטון הנאצי 1933 – 1945. ירושלים: יד ושם ומכון ליאו בק. תשס"ד
* כוכבי נהב, רוני: הבן שלא הכיר את אימו, סיפור ילדותו ונעוריו של חיים גיארון.
* זלינגר, אליהו קוטי: למרות הכל..., תנועות הנוער החלוציות בגרמניה בשנים 1933-1943. יד יערי, מכון ליאו בק. אוקטובר 1998.
* אלגזי, יוסף: המסע האחרון של מרטי גרזון. מוסף הארץ, 1996.

==קישורים חיצוניים==

קטגוריה:נספים במחנה ההשמדה אושוויץ
קטגוריה:אנשי חינוך יהודים גרמנים
קטגוריה:ילידות 1877
קטגוריה:גרמנים שנולדו ב-1877
קטגוריה:גרמניות שנפטרו ב-1943
קטגוריה:גרמנים שנפטרו ב-1943
עסקה מגונה

עסקה מגונה (באנגלית: Arbitrage) הוא סרט מתח אמריקאי משנת 2012 בבימויו של ניקולס ג'רקי ובכיכובם של ריצ'רד גיר וסוזן סרנדון. הסרט הוקרן לראשונה בפסטיבל סאנדנס ב-21 בינואר 2012, ויצא לאקרנים ב-14 בספטמבר 2012.

== תקציר העלילה ==
הסרט מתאר את סיפורו של איל ההון רוברט מילר (ריצ'רד גיר) שהחברה בבעלותו מסתבכת כלכלית בעקבות עסקה כושלת ברוסיה. הוא מזייף את דוחות החברה ומנסה למכור אותה לפני שהתרמית תתגלה. במקביל הוא מעורב בתאונת דרכים במהלכה נהרגת באשמתו המאהבת שלו (לטיסיה קסטה). לאחר התאונה הוא נמלט מהזירה בעזרת בן חסותו ג'ימי גרנט. הבלש שחוקר את הפרשה (טים רות') מנסה להפליל את גרנט באמצעות זיוף צילום לוחית הרישוי של המכונית, ודרכו להגיע למילר, אך מילר מצליח להוכיח את הזיוף ואף להשלים את עסקת מכירת החברה, תוך שהוא משלם מחיר אישי ומשפחתי כבד.

==קישורים חיצוניים==
* 

* 
* 

קטגוריה:סרטי 2012
קטגוריה:סרטי מתח אמריקאיים
אברהם אלישיב

הרב אברהם אלישיב (וכן: אלישוב; בכתיב יידי: עליאשאוו; תרל"ז, 1877 בערך - ד' בחשוון תש"ג, אוקטובר 1942) היה רבה של הומל שבבלארוס, ולאחר עלייתו לארץ ישראל מייסד ורב "תפארת בחורים" בירושלים. אביו של הרב יוסף שלום אלישיב.

==תולדות חייו==
נולד בשאולאי, ליטא, בשם אברהם לוינסון<ref>יש אומרים ששם משפחתו היה פופקא. השקדן, עמ' 19.</ref>, בנם של חנה ורבי משה לוינסון מהעיר אראן ("ר' משה אראנר") שנודע בצדיקותו. בצעירותו למד בישיבת ראדין הסמוכה לאראן, אצל החפץ חיים. כמו כן נחשב תלמידו של המגיד הרב אליקום גצל לויטן.

בשנת תרנ"ג (1893) נשא את חיה מושא, בתו של המקובל הרב שלמה אלישיב. בשנת תרנ"ז (1897) הדפיס את ספרו "ביכורי אברהם". בראש חודש ניסן תר"ע (1910), שבע עשרה שנה לאחר נישואיהם, נולד בנם היחיד יוסף שלום.

בתקופת מלחמת העולם הראשונה עבר עם משפחתו ועם חותנו משאוול להומל. כיהן כרב העיר, ועל שמה כונה "דער האמלער רב" ("הרב של הומל"). בשנת תרע"ד (1914) הוציא את הספר "הלכות בית הכנסת ובית המדרש".

בשנת תרפ"ד (1924), עלה עם משפחתו ועם חותנו לארץ ישראל והמשפחה התגוררה בשכונת מאה שערים בירושלים. לצורך העלייה שינה את שם משפחתו מלוינסון לאלישיב, כשם חותנו. שינוי השם נעשה בעצת החפץ חיים, ולשם השגת הסרטיפיקט נעזרה המשפחה ברב קוק. בשנת תרפ"ה (1925) הוציא כרך נוסף בספרו "ביכורי אברהם".

הרב אלישיב ייסד את חברת "תפארת בחורים", עבור צעירים ירושלמים שעבדו לפרנסתם. היה מוסר להם שיעורי תורה יומיים וכן שיעורים ודרשות מדי שבת. עסק בהוצאת ספריו של חותנו "לשם שבו ואחלמה".

נקבר בבית הקברות הר הזיתים, לצד חמיו. בנו, הרב יוסף שלום אלישיב, מונה כממלא מקומו ב"תפארת בחורים".

אחותו דינה הייתה אשת הרב ניסן בן ציון שמושקוביץ, שכיהן כרב בכמה קהילות בליטא ולאחר עלייתו לארץ ישראל בשנת תרצ"ה שימש רב בחיפה. בנם הוא הרב מנחם מאיר ציוני, אב"ד בתל אביב (אביו של הרב פרץ ציוני, רבה של עפולה).

== קישורים חיצוניים ==
* 
* 

==הערות שוליים==

קטגוריה:רבנים ליטאים
קטגוריה:ירושלים: רבנים
קטגוריה:משפחת אלישיב
קטגוריה:אנשי העלייה הרביעית
קטגוריה:יהודים הקבורים בהר הזיתים: חלקת הנביאים
קטגוריה:בוגרי ישיבת ראדין
קטגוריה:מאה שערים: אישים
קטגוריה:הומל: רבנים
קטגוריה:ארץ-ישראלים שנולדו ב-1877
קטגוריה:ארץ-ישראלים שנפטרו ב-1942